ߊ߬ߙߊ߬ߝߊ߲ ߖߋ߬ߟߌ

ߖߋ߬ߟߌ߫ ߊ߬ߙߊ߬ߝߊ߲ ߕߘߍ߬ ߦߋ߫ ߡߊ߲߬ߘߋ߲߫ ߖߋߟߌ ߘߏ߫ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߞߍ߬ߟߍ ߖߋ߬ߟߌ ߘߏ߫ ߘߌ߫ ߡߍ߲ ߕߘߍ߬ ߦߋ߫ ߞߍ߬ߡߍ߫ ߓߙߋߡߊ߫ ߟߊ߫ ߖߋ߬ߟߌ ߘߏ߫ ߘߌ߫. ߊ߬ ߕߘߍ߬ ߘߊ߫ ߞߊ߲ߞߊ߲߫ ߘߟߊߛߌ߰ ߣߌ߫ ߞߊ߯ߓߊ߫ ߣߌ߫ ߝߌ߯ߙߊ߫ ߟߎ߫ ߝߣߊ߫ ߕߊ߸ ߝߴߊ߬ ߝߊ߰ ߘߊ߫ ߊ߬ߟߌ߬ߡߊߡߌ߲߫ ߛߊ߭ߡߏ߬ߙߌ߫ ߓߟߏ߫ ߞߊ߯ߓߊ߫ ߣߌ߫ ߝߌ߯ߙߊ߫ ߘߟߊߛߌ߱ ߝߍ߬ߞߎߡߊ ߣߌ߲߬ ߦߋ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߐ߬ߝߐ ߞߊ߬ߝߊ ߘߐ߫ ߡߍ߲ ߛߓߍ߫ ߘߊ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߓߟߏ߫ (߁߉؟) ߟߊ߫߸ ߞߐߜߍ߫ (؟) ߟߊ߫ . 
 ߞߊ߲߬ߛߓߍߟߌ  
ߡߍ߲ ߟߐ߬ ߕߐ߫ ߦߋ߫ ߊ߬ߙߊ߬ߝߊ߲ ߖߍ߬ߘߍ ߟߊ߫ ߘߐ߬ߝߐ ߡߊ߬߸ ߏ߬ ߢߊߘߐߜߍ ߟߐߣߍ߲߫ ߕߍ߫ (ߒߠߋ) ߡߎߣߎ߲߬߸ ߒ߬ ߡߴߊ߬ ߟߐ߲߫ ߊ߬ ߦߋ߫ ߓߐ߫ ߟߊ߫ ߘߎ߱ ߡߍ߲ ߠߊ߫ ߥߟߴߊ߬ ߥߟߏ߫ ߘߊ߫ ߛߊ߲߬ ߞߋߟߋ߲ ߡߍ߲ ߠߊ߫߸ ߊ߬ ߞߏ߬ߣߌ߲߫ ߛߊ߬ ߕߎߡߊ ߟߐߣߍ߲߫ (ߘߌ߫ ߞߍ߫)߸ ߣߴߊ߬ ߡߊ߫ ߢߊ߬ ߊ߬ ߝߊ߰ ߘߊ߫ ߞߊ߯ߓߊ߫ ߘߟߊߛߌ߱ ߟߋ߬ ߝߍ߬. 

ߊ߬ߟߋ ߕߘߍ߬ ߦߋ߫ ߞߡߍ߬ߓߙߋߡߊ߫ ߕߎ߬ߙߋ ߟߊ߫ ߖߋ߬ߟߌ ߘߏ߫ ߟߋ߬ ߘߌ߫߸ ߏ߬ ߟߊ߫ ߞߏ ߘߏ߲߬ߣߍ߲߫ ߕߘߍ߬ ߦߋ߫ ߡߍ߲ ߡߊ߬ ߞߏߛߓߍ߫ ߸ ߊ߬ ߟߊ߫ ߝߊߘߌ߲ߢߊ ߣߴߊ߬ ߟߊ߫ ߗߍ߬ߦߊ ߟߎ߬ ߞߏߛߐ߲߬߸ ߊ߬ ߝߊ߲߭ ߞߎ߲߭ ߕߏ߫ ߘߴߏ߬ ߟߊߘߌߦߊߢߍ ߟߋ߬ ߘߐ߫. 

 ߞߊ߲ߞߊ߲߫ ߘߟߊߛߌ߱ ߣߌ߫ ߘߊߦߌ ߛߊ߯ߘߊ  
ߛߊ߭ߡߏ߬ߙߌ߬ ߣߌ߫ ߡߊ߬ߘߌ߬ߣߊ߬ ߞߎߘߊ߫ ߛߌ߬ߛߋ ߟߎ߬ ߕߊ߬ߣߍ߲ ߢߐ߲߯ ߞߊ߲߬߸ ߏ߬ ߟߎ߫ ߞߟߍ߬ ߟߐ߮ ߞߵߊ߬ ߛߐ߬ߘߐ߲߬ ߡߍ߲ ߞߍ߫߸ ߊ߬ ߞߵߊ߬ ߖߌ߭ ߟߊ߫ ߓߊߕߍߞߊ ߟߎ߬ ߟߋ߬ ߘߴߏ߬ ߞߏ ߘߐ߫߸ ߣߴߊ߬ ߡߊ߫ ߢߊ߬ ߊ߬ ߣߌ߫ ߡߏߙߌ ߟߎ߬ ߟߋ߬ ߣߊ߬ ߢߐ߲߮ ߛߐ߬ߘߐ߲߬ ߠߴߏ߬ ߘߌ߫߸ ߊ߬ߟߋ ߘߏ߲߬ ߦߋ߫ ߡߏߙߌ߫ ߘߌ߫ ߕߋ߲߬ ߝߛߊߦߌ߫߸ ߒ߬ߞߊ߬ ߊ߬ ߡߊ߫ ߡߏߙߌߦߊ ߘߏ߮ ߟߎ߬ ߟߐ߲߫: ߓߊߕߍ߫ ߣߵߊ߬ ߓߊ߲߭ ߡߍ߲ ߞߍ߫ ߟߊ߫ ߊ߬ߟߌ߬ߡߊߡߌ߲߫ ߘߍ߬ߡߍ߲߬ ߞߏ ߡߊ߬߸ ߏ߬ ߟߋ ߞߍ߫ ߘߊ߫ ߜߐ߬ߛߐ߲߬ߞߐ ߘߌ߫ ߞߊ߲ߞߊ߲߫ ߣߌ߫ ߊ߬ߟߌ߬ߡߊߡߌ߲ ߕߍ߫; ߛߊ߬ߡߘߎ߬ߜߍ߫ ߝߣߊ߫ ߞߵߊ߬ ߟߊ߫ ߞߍ߬ߟߍ ߕߟߊ߫ ߝߌ߬ߟߊ߬ ߘߌ߫ ߏ߬ ߟߋ ߘߐ߫ ߞߊ߬ ߞߋߟߋ߲ ߘߏ߲߬ ߞߡߍ߬ߓߙߋߡߊ߫ ߓߟߏ߫ ߞߵߏ߬ ߟߊߕߊ߯ ߞߊ߲ߞߊ߲߫ ߘߟߊߛߌ߰ ߟߊ߫߸ ߊ߬ߟߋ ߖߍ߬ߘߍ ߥߊ߫ ߘߊ߫ ߜߊ߲߫ ߞߎ߲߬ߘߐ߫ ߛߊ߰ߖߌ߬ ߞߊ߲ߡߊ߬ ߊ߬ ߕߐ߬ ߞߋߟߋ߲ ߘߌ߫ߦߊ߲߬ ߦߋ߫ ߟߊߞߊ߬ߟߌ߬ ߟߊ߫ ߜߊ߲ߞߎ߲߬ߘߐ߫ ߛߊ߰ߖߌ߬ ߟߊ߫ ߘߐ߬ߝߐ ߘߐ߫ ߸ ߊ߬ ߦߋ߫ ߛߊ߬ߡߘߎ߬ߜߍ߫ ߟߊ߫ ߘߐ߬ߝߐ ߝߣߊ߫ ߘߐ߫ . 

ߞߡߍ߬ ߓߙߋߡߊ߫ ߝߣߊ߫ ߣߊ߬ ߘߊ߫ ߞߊ߲ߞߊ߲߫ ߘߟߊߛߌ߰ ߏ߬ ߟߋ ߘߐ߫ ߕߡߍߢߍ߫߸ ߡߐ߰ ߕߍ߫ ߘߏ߲߬߸ ߡߐ߰ ߕߍ߫ ߓߐ߫. ߊ߬ ߦߋߣߍ߲ ߞߐ߲ߞߐ ߓߍ߫ ߢߍߣߌ߲߫ ߞߊ߬ ߛߏ ߕߋ߬߸ ߘߊߦߌ ߞߊ߬ߓߊ ߞߊ߬ ߗߋ ߓߌ߬ߟߊ߫ ߞߡߍ߬ ߓߙߋߡߊ߫ ߡߊ߬ ߞߴߊ߬ ߘߌ߫ ߓߐ߫ ߛߌߣߌ߲߫ ߥߊ߬ߟߎ߬ߤߊ߬ ߕߎߡߊ ߟߊ߫. ߞߍ߬ߟߍ ߘߐߓߍ߲߬ߣߍ߲ ߕߏ߫ ߘߊ߫ ߕߎ߬ߡߊ߬ ߝߐߣߍ߲ ߏ߬ ߟߊ߫߸ ߘߊߦߌ ߓߐ߫ ߘߊ߫߸ ߛߏ߬ߝߊ ߟߎ߬ ߞߊ߬ ߛߌߟߊ ߟߊߞߊ߬ ߘߊߦߌ ߢߍ߫߸ ߘߊߦߌ ߓߐ߫ ߘߊ߫ ߞߊ߬ ߢߊߡߌߟߏ߫ ߘߡߊߘߡߊ߫ ߘߏ߲߬ ߊ߬ߟߎ߬ ߕߍ߫ ߸ ߣߌ߫ ߛߏ߬ߝߊ ߟߎ߬ ߣߌ߫ ߡߊߞߍ߬ߡߍ߫ ߘߋ߲ ߓߌ߬ߟߊ߬ ߘߴߊ߬ߟߎ߫ ߦߟߌ߫ ߘߐ߫ߞߎߡߊ ߢߌ߲߬ ߠߎ߬ ߦߋ߫ ߘߐߛߊߙߌ߫ ߟߊ߫ ߖߌߣߊߓߎ߫-ߝߊߘߌߡߊ߫ ߘߊߦߌ ߟߊ߫ ߘߐ߬ߝߐ ߘߐ߫ ߞߊ߲ߞߊ߲߫ ߘߟߊߛߌ߱ ߝߍ߬ ߸ ߊ߬ ߦߋ߫ ߞߊ߬ߝߊ ߟߎ߬ ߘߐ߫߸ ߤߊߟߌ߬ ߛߟߏ߬ߡߊ߯ߣߊ߫ ߞߊ߲ߕߍ߫ ߕߊ . 

ߏ߬ ߢߊߝߐߣߍ߲ ߊ߬ߟߌ߬ߡߊߡߌ߲ ߞߐߛߊߦߌ ߢߍ߫߸ ߊ߬ ߡߐߣߍ߫ ߘߴߊ߬ ߘߐ߯ߣߍ߲ ߠߎ߬ ߡߊ߬ ߞߵߊ߬ߟߎ߫ ߡߊߖߊ߲ߡߊ߲߫߸ ߞߏ߫ ߊ߬ߟߋ߬ ߞߋߟߋ߲߫ ߓߘߊ߫ ߥߴߊ߬ ߕߊ߫ ߗߋߦߊߟߌ ߢߊߓߐ߫ ߞߊ߬ ߣߊ߬ ߏ߬ ߟߎ߬ ߘߛߍߣߍ߲ ߕߘߍ߬ ߊ߬ߟߎ߬ ߕߊ ߟߊ߫; ߏ߬ ߟߋ ߜߊ߬ ߘߊ߫ ߊ߬ߙߊ߬ߝߊ߲ ߠߊ߫ ߞߏߛߓߍ߫. ߞߍ߬ߟߍ ߝߌ߬ߟߊ ߝߙߊ߬ ߘߊ߫ ߢߐ߲߮ ߞߊ߲߬ ߞߊ߬ ߘߊߦߌ ߛߊ߯ߘߊ߫ ߞߊ߬ ߥߴߊ߬ ߕߘߍ߬ ߞߊ߯ߓߊ߫ ߣߌ߫ ߝߌ߯ߙߊ߫ ߖߌ߲߭ ߠߎ߬ ߞߣߐ߫ ߞߊ߬ߙߌ߬ߝߊ ߘߐ߫. 

 ߞߊ߯ߓߊ߫ ߘߟߊߛߌ߱ 
ߊ߬ߟߎ߫ ߞߊ߬ ߖߌ߲߭ ߡߌߣߌ߲߫ ߝߘߊ߬ ߦߙߌߞߊ ߘߌ߫߸ ߡߐ߰ ߕߍ߫ ߘߏ߲߬ ߡߐ߰ ߕߍ߫ ߓߐ߫. ߛߊ߭ߡߏ߬ߙߌ߬ ߞߊ߬ ߗߋ ߟߐ߬ ߡߊ߲߬ߓߌ߫ ߞߋߕߊ߬ ߡߊ߬ ߞߏ߫ ߣߴߊ߬ ߕߴߊ߬ ߝߍ߬ ߣߡߊߙߊ߫ ߦߴߊ߬ߟߎ߫ ߟߊ߫ ߛߏ ߛߐ߬ߘߐ߲߬߸ ߞߴߊ߬ ߦߋ߫ ߘߊߦߌ ߘߴߊ߬ ߡߊ߬ ߘߏߦߌ߲߫. 

ߛߏ ߝߌ߬ߟߊ ߟߎ߫ ߘߏ߲߬ ߦߋ߫ ߖߌ߲߬ ߞߋߟߋ߲ ߠߋ߬ ߞߣߐ߫߸ ߏ߬ ߟߎ߫ ߡߊ߫ ߓߍ߲߬ ߡߙߌ߫ ߞߋߟߋ߲߫ ߡߵߏ߬ ߟߋ ߘߐ߫: ߛߏ ߞߋߟߋ߲ ߞߊ߲߫ ߞߴߊ߬ߟߎ߫ ߦߋ߫ ߘߊߦߌ ߘߌ߫ ߊ߬ߟߌ߬ߡߊߡߌ߲߫ ߡߊ߬ ߊ߬ ߞߊߣߊ߬ ߊ߬ߟߎ߬ ߟߊ߫ ߛߏ ߕߋ߬ ߜߊ߲߯ߛߊ߲߫: ߛߏ ߕߐ߬ ߞߋߟߋ߲ ߞߊ߲߫ ߞߏ߫ ߡߍ߲ ߓߊ߯ ߞߍ߫ ߞߍ߫ ߟߊ߫ ߞߴߏ߬ ߟߋ ߦߋ߫ ߞߍ߫ ߟߊ߫߸ ߘߊߦߌ ߞߵߊ߬ ߞߊ߬ߙߌ߬ߝߊ߫ ߊ߲ ߠߊ߫ ߟߋ߬ ߸ ߞߊ߬ߙߌ߬ߝߊ ߘߏ߲߬ ߜߟߍ߬ߡߊ߲߫ ߊߟߊ߫ ߡߊ߬. ߊ߬ߟߎ߫ ߕߎ߲߬ ߓߍ߫ ߢߌߣߌ߲߫ ߞߵߊ߬ߟߎ߫ ߝߘߌ߫ ߢߐ߲߯ ߘߐ߫ ߟߋ߬ ߏ߬ ߞߏߢߊ ߘߐ߫: ߘߊߦߌ ߞߵߊ߬ ߞߊ߲ߕߏ߫ ߞߏ߫ ߞߊ߬ ߥߴߊ߬ ߝߐ߫ ߛߊ߲߭ߡߏ߬ߙߌ߫ ߢߍ߫ ߞߴߊ߬ߟߋ ߘߌ߫ ߓߐ߫ ߛߌߣߌ߲߫ ߛߐ߱ߡߊ߬ ߛߎ߲߰ߕߟߋ ߟߊ߫ߞߊ߯ߓߊ߫ ߘߟߊߛߌ߱ ߣߌ߫ ߡߊ߲߬ߓߌ߫ ߞߋߕߊ߬ ߟߊ߫ ߞߎߡߘߊ ߘߐߞߊ߬ߙߊ߲߬ . 

ߞߣߍ ߓߐߣߍ߲߸ ߘߊߦߌ ߓߐ߫ ߕߎߡߊ ߛߋߣߍ߲߸ ߛߊ߭ߡߏ߬ߙߌ߬ ߣߌ߫ ߛߏ߬ߝߊ ߟߎ߬ ߞߊ߬ ߛߌߟߊ ߓߌ߬ߟߊ߫ ߦߴߊ߬ ߞߍ߫ ߘߊ߫ ߞߊ߲ߞߊ߲߫ ߢߊ ߡߍ߲ ߡߊ߬߸ ߞߊ߬ ߛߐ߰ ߊ߬ ߟߊ߫ ߛߏ߭ ߟߊߕߊ߯ߡߊ ߡߊ߬ ߞߊ߬ ߣߊ߬ ߕߏ߫ ߊ߫ ߜߘߏ߫ ߟߴߏ߬ ߞߐ߫߸ ߖߊ߬ߡߊ߫ ߥߎ߬ߣߊ߲߬ߞߏߣߏ߲ ߣߌ߲߬ ߢߊ ߓߍ߲߬ߣߍ߲߫ ߦߴߊ߬ ߥߊߕߐ ߡߊ߬ ߡߐ߰ ߕߍ߫ ߝߋ߲߫ ߝߐ߫ ߟߊ߫ ߞߎߡߊ߫ ߕߍ߫ ߞߵߊ߬ ߛߊ߯ߘߊ, ߖߋ߬ߟߌ߫ ߊ߬ߙߊ߬ߝߊ߲ ߞߵߊ߬ ߞߎ߲߭ ߞߘߐߕߊ߬ ߏ߬ ߟߋ ߘߐ߫ ߞߊ߬ ߘߊߦߌ ߘߐߓߏ߲ ߘߊߡߌ߬ߣߊ߫ ߕߊ߲߫: 
(ߊߟߎ߫ ߡߊ߫ ߡߏߙߌ ߥߊߕߐ ߦߋ߫؟߸ ߊߟߎ߫ ߡߊ߬ ߡߏ߬ߛߏ߫ ߜߊ߬ߘߏ߲߬ߠߊ ߘߋ߲ ߥߊߕߐ ߦߋ߫؟߸ ߊߟߎ߫ ߡߊ߫ ߞߓߊ߬ߓߌߣߍ߫ ߡߊ߬ߡߊ߬ߙߋ߲ ߥߊߕߐ ߦߋ߫؟߸ ߊߟߎ߫ ߡߊ߫ ߝߘߋߡߎ߬ߘߎ߫ ߞߊ߬ߓߊ ߡߊ߬ߡߊ߬ߙߋ߲ ߥߊߕߐ ߦߋ߫؟߸ ߊߟߎ߫ ߡߊ߫ ߊߟߌߝߊ߫ ߡߊ߬ߡߘߎ߫ ߘߋ߲ ߥߊߕߐ ߦߋ߫؟߸ ߊߟߎ߫ ߡߊ߫ ߖߌߣߊߓߎ߫-ߝߊߘߌߡߊ߫ ߘߋ߲ ߥߊߕߐ ߦߋ߫؟߸ ߖߌߣߊߓߎ߫-ߝߊߘߌߡߊ߫ ߡߍ߲ ߡߴߊ߬ ߝߊ߬ ߛߐ߬ߛߐ߬߸ ߊ߬ ߡߴߊ߬ ߗߍ߬ ߛߐ߬ߘߐ߫, ߖߌߣߊߓߎ߫-ߝߊߘߌߡߊ߫ ߡߍ߲ ߘߊ߲߬ߣߍ߲߫ ߦߋ߫ ߘߋ߲ߞߍ߫ ߝߌ߬ߟߊ߫ ߡߊ߬߸ ߏ߬ ߘߏ߲߬ ߓߍ߯ ߞߍ߫ ߘߊ߫ ߡߐ߱ ߘߌ߫.  ߌߟߋ ߞߙߊ߬ߡߐ߰ ߘߊߦߌ߸ ߌߟߋ߬ ߞߎ߲߬ߓߊ ߟߎ߬ ߕߋ߬ߓߊ߮ ߣߌ߫ ߘߓߊ ߟߎ߬ ߝߙߊߓߊ߮߸ ߌߟߋ߬ ߛߏ߬ߞߍ ߟߎ߬ ߕߌ߱߸ ߌߟߋ߬ ߛߏ߭ ߟߊߕߊ߯ߡߊߓߊ߮, ߌߟߋ߬ ߞߐ߲߬ߞߐ߲ߛߊ߬ߘߊ߸ ߖߊ߰ ߞߐ߲߬ߞߐ߲߬ ߦߋ߫ ߞߍ߫ ߟߊ߫ ߗߍ߭ ߘߏ߫ ߡߵߊ߬ ߢߊ ߓߊ߫ ߓߐ߫ ߜߍ ߘߐ߫ ߏ߬ ߘߌ߫ ߛߊ߬߸ ߞߟߍ߬ߓߏߟߏ߲߫ ߞߐ߬ߣߐ߲߬ߘߐ ߞߐ߲߬ߞߐ߲߬ߣߍ߲߫ ߦߋ߫ ߗߍ߬ ߞߋߟߋ߲ ߡߍ߲ ߞߊ߲ߡߊ߬߸ ߊߟߎ߫ ߡߴߊ߬ ߥߊߣߐ ߦߋ߫, ߟߊ߲߬ߝߌ߬ߦߊ߬ ߘߋ߲ ߗߍ߬ ߥߐߙߐ߲ߥߌ߬ߟߊ ߞߐ߲߬ߞߐ߲߬ߣߍ߲߫ ߦߋ߫ ߡߍ߲ ߞߊ߲ߡߊ߬߸ ߊߟߎ߫ ߡߴߊ߬ ߦߋ߫ ߟߋ߬؟ ߗߍ߬ ߞߋߟߋ߲ ߡߍ߲ ߞߵߊ߬ ߓߏ߬ߙߌ߬ ߞߟߍ߬ߓߏߟߏ߲߫ ߥߐ߯ߙߐ ߞߘߐ߫ ߞߊ߲ߞߊ߲߫߸ ߞߟߍ߬ߓߏߟߏ߲߫ ߞߐ߬ߣߐ߲߬ߘߐ ߟߐ߬ߣߍ߲߫ ߦߴߊ߬ߟߋ߬ ߗߍ߬ ߞߋߟߋ߲ ߠߋ߬ ߘߟߊ߫ ߣߌ߲߬ ߞߊ߯ߓߊ߫߸ ߊ߬ ߘߏ߲߬ ߓߘߊ߫ ߓߐ߫ ߏ߬ ߟߎ߫ ߝߣߊ߫ ߞߘߐ߫߸ ߊߟߎ߫ ߢߊ߫ ߕߴߊ߬ ߟߊ߫؟ ߒ߬ߓߊ߬ ߓߌ߬ ߕߊ ߣߌ߲߬ ߡߊ߫ ߝߐ߫ ߟߊ߲߬ߝߌ߬ߦߊ߬ ߘߋ߲ ߗߍ߬ ߥߐߙߐ߲ߥߌ߬ߟߊ ߝߋ߲߫ ߞߐ߫ ߘߋ߬, ߞߐ߲߬ߞߐ߲ߛߊ߬ߘߊ ߣߌ߫ ߛߊ߯ߘߊߓߊߟߌ߸ ….. ߒߠߋ ߞߏ߫ ߒߠߋ ߞߋߟߋ߲߫ ߠߋ߬ ߢߊ߫ ߦߴߊ߬ ߟߊ߫ ߓߊ߬ ߥߟߊ߫ ߊߟߎ߫ ߝߣߊ߫ ߢߊ߫ ߊ߬ ߟߊ߫ ߟߋ߬؟ …)ߞߎߡߊ ߣߌ߲߬ ߡߊߟߐ߲ߣߍ߲߫ ߦߋ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߐ߬ߝߐ ߘߐ߫ ߞߏߛߓߍ߫ ߸ ߖߋ߬ߟߌ߫ ߛߌ߫ ߕߍ߫ ߊ߬ߟߌ߬ߡߊߡߌ߲߫ ߠߊ߫ ߘߐ߬ߝߐ ߢߊߝߐ߫ ߊ߬ ߢߊ߫ ߓߘߍ ߡߊ߬ ߸ ߣߴߊ߬ ߡߊ߫ ߦߊ߲߬ ߢߊߝߐ߫߸ ߒߠߋ ߞߊ߬ ߣߌ߲߬ ߕߊ߬ ߒߝߊ߰ߟߌ߫ ߝߊߙߊ߲ߥߊߟߌߦߊ߫ ߞߊ߬ߡߌ߬ߛߐ ߟߊ߫ ߢߊ߬ߝߐ߬ߟߌ ߟߋ߬ ߡߊ߬߸ ߊ߬ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߟߊ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߘߐ߬ߝߐ ߞߊ߬ߝߊ ߘߐ߫ ߞߊ߬߯ߓߊ߫ ߣߌ߫ ߝߌ߯ߙߊ߫ ߘߟߊߛߌ߱ ߢߊߝߐ ߘߐ߫߸ ߊ߬ ߣߌ߫ ߘߊߦߌ ߛߊ߯ߘߊ ߢߊߝߐ ߘߐ߫..

ߞߎߡߊ ߏ߬ ߟߎ߫ ߟߋ߬ ߜߊ߬ ߘߊ߫ ߛߊ߬ߡߘߎ߬ߜߍ߫ ߟߊ߫ ߞߏߛߓߍ߫߸ ߊ߬ ߞߵߊ߬ ߞߊ߲ߕߏ߫ ߞߏ߫: «ߌ ߓߘߊ߫ ߞߎߡߊ߫ ߝߋߎ߫ ߖߋ߬ߟߌ߬ߞߍ߸ ߌ ߓߘߊ߫ ߞߎߡߊ߫ ߛߌߦߊߡߊ߲߫ ߝߐ߫߸ ߞߏ߬ߣߌ߲߬ ߞߎߡߓߊ߫ ߜߘߍ߫ ߟߎ߫ ߦߴߌ ߞߣߐ߫ ߡߎߣߎ߲߬ ߞߏ߬ߣߌ߲߫ ߌ ߘߊ ߟߊ߫ ߘߐ߯ߦߊ ߡߊ߬߸ ߌ ߕߍ߫ ߛߋ߫ ߟߴߏ߬ ߟߎ߫ ߝߐ߫ ߟߊ߫߸ ߌ ߟߐ߬ ߒ ߧߋ߫ ߘߏ߯ߣߍ߲߫ ߞߊ߬ߝߏ߬ ߌ ߘߊ ߡߊ߬ ߛߴߏ߬ ߟߎ߬ ߝߐ ߘߌ߫ ߣߐ߰ߦߊ߫ ߌ ߡߊ߬»: ߊ߬ߙߊ߬ߝߊ߲ ߞߊ߲߫ ߞߏ߫ ߤߊߟߌ߬ ߌ ߓߊ߫ ߒ ߘߊ ߝߙߊ߫߸ ߒ ߘߴߊ߬ ߝߐ߫߸ ߓߊߏ߬ ߊ߬ ߞߊ߬ ߗߍ߬ߦߊ ߟߋ߬ ߞߍ߫. ߏ߬ ߟߋ ߞߍ߫ ߘߴߊ߬ ߘߊ ߝߊ߲߭ ߝߌ߬ߟߊ ߕߋ߬ߣߍ߲ ߘߴߊ߬ ߓߟߏ߫ ߞߵߊ߬ ߝߙߊ߫. 
 ߦߟߌߣߐ ߣߌ߫ ߦߟߌߡߊߛߙߋ ߟߎ߫ 

ߦߌߟߡߊ:ߡߊ߲߬ߘߋ߲߫ ߖߋߟߌ
ߦߌߟߡߊ:ߊ߬ߙߊ߬ߝߊ߲ ߖߋ߬ߟߌ
ߦߌߟߡߊ:ߘߊߦߌ ߞߊ߬ߓߊ
ߦߌߟߡߊ:ߞߊ߯ߓߊ߫
ߦߌߟߡߊ:ߞߊ߯ߓߊ߫ ߡߊ߲߬ߓߌ߫